Guebwiller

[thumb|[ecclesia (aedificium)|Ecclesia sancto Leodegario dicata.]]
thumb|upright=0.6|left|Communis tabula.
**Guebwiller** (Theodisce *Gebweiler*) est urbs et commune Francicum 11&thinsp;022 incolarum (anno 2019) praefecturae Rheni Superioris  et ab anno 2021 Communitatis Europaeae Alsatiae in regione orientali olim Alsatia, post autem diem 1 Ianuarii 2016 Alsatia Campania Arduenna et Lotharingia et nunc ex plebiscito *Grand Est* appellata.

## Geographia 
Guebwiller oppidum Mulhusia 23 km distat a septentrione et occidente; item 18 km a Thann a septentrione-oriente et 25 km Colmaria a meridie-occidente. In introitu vallis Florigerae (Francogallice *Florival*) situm est, ubi fluit rivus Lauch sub Vosego monte, cuius cacumen, *Le Grand Ballon* dictus (1424m altus), octo tantum chilometra ab urbe abest, e quo saepe *ballon de Guebwiller* nominatur. Incolae iam ab anno 1969 ferrivia omnino carent, quod urbi maxime nocet, quia remota a magnis itineribus manet.

## Administratio 
Diu sedes subpraefecturae et caput circumdarii Guebwiller nuncupati fuit quod die primo Ianuarii 2015 in novum circumdarium Thann-Guebwiller contributum est, cuius sedem in urbe Thann inveneris. Guebwiller cantoni maiori duodeviginti communium praeesse contentum esse oportet, quae sunt haecː Bergholtz, Bergholtzzell, Buhl, Guebwiller, Hartmannswiller, Issenheim, Jungholtz, Lautenbach, Lautenbachzell, Linthal, Merxheim, Murbach, Orschwihr, Rædersheim, Rimbach-près-Guebwiller, Rimbachzell, Soultz-Haut-Rhin, Wuenheim.
Ante 2015 undecim communia in illo cantone erant, tum vero septem communia cantonis olim Sultzensis addita sunt.

## Historia 
[thumb|upright=0.8|Neuenburg castellum [saeculum 18|saeculo duodevicesimo ab abbatibus Murbacensibus aedificatum.]]
Anno 774, *villa Gebunvvillare* abbatiae Murbacensi donatur. Ibi urbs duodecimo saeculo crevit quae Medio Aevo et temporibus recentioribus usque ad Magnas Res Novas caput administrativum illorum potentium abbatum dominiorum fuit. Ibi ecclesiam sancto Leodegario dicatam et palatium urbanum aedificaverunt. Urbs ecclesiastica satis prospera erat (3000 incolarum circa 1790) et vitis culturae dedita. Anno 1680 cum ceteris abbatiae Murbacensis possessionibus Gebunvillare ad Franciam tradita erat. Saeculo undevicensimo ex toto mutatus est eius aspectus quoniam textilium fabricae multiplicabantur, pecuniam in illa industria collocantibus Mulhusiensibus et Helveticis patronis. Saeculo vicesimo, Guebwiller secundum locum in Elisatia post Mulhusiam in textilibus conficiendis obtinebat. Annis 1960 et 1970 illa industria vergere coepit, atque hodie sola fabrica Schlumberger superest. Numerus incolarum quo ante primum bellum mundanum pervenerat (ca 13&thinsp;000) numquam postea aequari potuit.

## Cives clari
*Theodorus Deck (1823–1891), ceramista cuius opera in museo eponymo visenda sunt.
*Ioannes Schlumberger (1877-1968), scriptor et editor qui una cum Andrea Gide *La Nouvelle revue française (NRF)* creavit.

* Index communium praefecturae Rheni Superioris

## Plura legere si cupis 
*Georges Bischoff, ''Recherches sur la puissance temporelle de l'Abbaye de Murbach 1229-1525'', Strasbourg, Librairie Istra, 1975
** "Guebwiller au Moyen-Age I. Naissance et développement d'une ville seigneuriale d'Alsace (1275-1434), ''Annuaire de la Société d'histoire des régions de Thann-Guebwiller'', 1974: 95-119
** "Guebwiller au Moyen-Age II. Naissance et frustration d'une conscience politique (1434-1476), ''Annuaire de la Société d'histoire des régions de Thann-Guebwiller*, 1975: 27-40
*Séraphin Dietler,	*Chronique des Dominicains de Guebwiller : 1124-1723'', Société d'histoire et du Musée du Florival, 1994 versio Francogallica libri *Die Gebweiler Chronik des Dominikaners*, Gebweiler, J. Boltze'schen Buchhandlung, 1898 Editio 1844 ab X. Mossmann curata
*	*Guebwiller, une histoire*, Mulhusia, Médiapop, 2022. (Photographemata cum commentariis)
*Denis Ingold, "Juifs du prince-abbé : les Juifs de Guebwiller", *Archives Juives*, 2002ː 102-115
*Cécile Modanese, "Guebwiller, Schlumberger-city ?", ''Revue d'Alsace*, 2021ː 179-207
*Xavier Mossmann, *Murbach et Guebwiller: Histoire d'une abbaye et d'une commune rurale d'Alsace*, Guebwiller, 1866
*Sonia Pelletier-Gautier, *L'Église et la vie religieuse à Guebwiller à la fin du Moyen âge*, Colmariae, Oberlin, 1988
*Patrick Ponsot,	"Le décor baroque des Dominicains de Guebwiller et sa restauration en 1711", *Bulletin Monumental*, 2006ː 179-185
*Jean-Marie Schmitt, *Tricentenaire du rattachement à la France de la ville de Guebwiller : 1680-1980*, Guebwiller, 1980
*Emmanuel Subiali (editor), 	*Souvenirs de la période d'Occupation et de la Libération à Guebwiller et dans les communes environnantes 1940-1945'', Colmaria, J. Do Bentzinger, 2005 https://www.librest.com/livres/souvenirs-de-la-periode-d-occupation-et-de-la-liberation-a-guebwiller-et-dans-les-communes-environnantes-1940-1945--a-l-occasion-du-soixantieme-anniversaire-de-la-liberation_0-302587_9782849600597.html

## Notae 
## Nexus externi 
*
*De hoc communi apud cassini.ehess.fr
*Situs interretialis communis proprius.

Categoria:Communia Praefecturae Rheni Superioris
Categoria:Loci habitati praefecturae Rheni superioris